**Vnútorný predpis**

Smernica č. 1/2012 riaditeľa Konzervatória Bratislava, Tolstého 11, 811 06 Bratislava

**o základných náležitostiach absolventských písomných prác, kontrole ich originality, uchovávaní a sprístupňovaní**

Riaditeľ Konzervatória na Tolstého ul. 11, 811 06 Bratislava vydáva tento vnútorný predpis, ktorý stanovuje jednotný postup pre spracovanie absolventských písomných prác, kontrolu originality, registrovanie, uchovávanie a sprístupňovanie týchto prác prostredníctvom školskej knižnice konzervatória.

# Čl.1

## Súčasti absolventskej písomnej práce

Súčasťou súvislého šesťročného štúdia na konzervatóriu je aj:

1. vytvorenie absolventskej písomnej práce absolventom, v doslovnom znení riaditeľstvom schválenej témy príslušnej absolventskej písomnej práce
2. odovzdanie absolventskej písomnej práce absolventom v 2 exemplároch v stanovenom termíne a so súhlasom konzultujúceho pedagóga, ktorý je vyjadrený známkou výborný až dostatočný na vysvedčení za celý 6. ročník štúdia
3. zviazanie absolventskej písomnej práce do tvrdého obalu tak, aby sa žiadna strana nedala vybrať, ani vložiť
4. priloženie absolventskej písomnej práce v elektronickej podobe na CD v doslovnom znení písomného originálu
5. ku kompletne predloženej absolventskej písomnej práci absolvent priloží vlastnoručne podpísané čestné prehlásenie, že je výlučným autorom práce a vypracoval ju samostatne (6) ku kompletne predloženej absolventskej písomnej práci absolvent priloží vlastnoručne podpísaný súhlas s bezplatným využitím jeho absolventskej písomnej práce na:
	1. študijné vypožičanie v školskej knižnici konzervatória
	2. možnosť citovania, publikovania práce a iné využitie pre potreby konzervatória s podmienkou uvedenia mena jej autora.

# Čl. 2

## Štruktúra absolventskej písomnej práce (ďalej len „školské dielo“)

Štruktúra školského diela musí byť plne v súlade so schválenou anotáciou. Školské dielo obsahuje tieto hlavné časti: a) úvodná časť,

1. hlavná textová časť,
2. prílohy a ďalšie doplnkové materiály (nepovinné).

(2) Úvodná časť obsahuje tieto položky v danom poradí:

1. obal,
2. titulný list,
3. obsah,
4. zoznam ilustrácií a zoznam tabuliek (nepovinné),
5. zoznam skratiek a značiek (nepovinné),
6. slovník (nepovinné).

(3) Obal školského diela obsahuje:

1. názov školy,
2. názov a číslo hlavného odboru štúdia,
3. označenie druhu práce: ABSOLVENTSKÁ PÍSOMNÁ PRÁCA,
4. meno, priezvisko autora,
5. rok predloženia.

(4) Na titulnom liste sa uvádzajú tieto údaje :

1. názov školy,
2. názov a podnázov (ak sa podnázov použil),
3. meno, priezvisko autora,
4. číslo vo forme prvého štvorčíslia, písmena a čísla kódu študijného odboru podľa Vyhlášky MŠ SR o stredných školách 282/2009 Z. z. v zmysle neskorších predpisov,
5. čestné vyhlásenie o výlučnosti autorstva a samostatnosti vypracovania

f) súhlas s využitím absolventskej písomnej práce podľa čl. 1 Vnútorného predpisu 1/2012 ods. (6).

# Čl. 3

## Obsah školského diela

Školským dielom má absolvent preukázať schopnosť tvorivo pracovať s vlastnými umeleckými, alebo umelecko-pedagogickými vedomosťami z hlavného odboru štúdia, ktorý na konzervatóriu študoval. Schválenú tému školského diela má spracovať čo najobsažnejšie z hľadiska schválenej anotácie a určenej témy.

# Čl. 4

## Citácie a bibliografické odkazy

Pri citovaní je dôležitá etika aj technika citovania. Etika citovania určuje spôsob dodržiavania etických noriem vo vzťahu k cudzím myšlienkam a výsledkom, ktoré sú obsiahnuté v iných dokumentoch a v použitej literatúre. Technika citovania je jednoznačné označenie toho, čo sa preberá, od koho sa preberá a presne identifikuje zdroj, z ktorého sa preberá. Postupuje sa podľa ISO 690.

Samotná citácia sa skladá z nasledovných údajov:

* **Autor (povinný údaj) .**
* **Názov (povinný údaj) .**
* **Typ média (povinný údaj)**
* Sekundárna zodpovednosť (zostavovateľ, editor, prekladateľ - nepovinný)  **Údaje o vydaní (povinný údaj)**
* Údaje o mieste vydania (nepovinný):
* Vydavateľ (nepovinný)
* **Dátum vydania (povinný údaj)**
* **Údaje o fyzickom popise (str., povinný údaj)**
* Údaje o edícii (nepovinný)

**Čl. 5**

## Formálna úprava školského diela

1. Školské dielo sa vypracúva v štátnom (slovenskom) jazyku.
2. Požadovaný typ písma je Times New Roman, veľkosť minimálne 12. Nastavenie strany – umiestnenie väzby vľavo, orientácia na výšku, papier A4. Text zarovnaný (Ctrl+J).
3. Rozsah školského diela obsahuje minimálne 25 normostrán t. j. 1800 x 25 znakov ( na stranu 30 riadkov a 60 úderov vrátane medzier na jeden riadok). Do rozsahu práce sa **počíta len** úvod, hlavný text, závery, zoznam bibliografických údajov, citácie a poznámky pod čiarou.

Do rozsahu práce sa **nepočítajú** znaky v úvodných textoch, obálka, titulný list, stránka s errátami, abstrakt, predhovor, obsah, zoznam ilustrácií a skratiek, slovník s výkladom termínov a ani prílohy.

1. Školské dielo musí byť napísané bez gramatických chýb a podľa platných pravidiel slovenského jazyka (aj v prípade gramatických pravidiel v texte použitého cudzieho jazyka). Ináč nie je spôsobilé na obhajobu.
2. Školské dielo má štandardnú úpravu a musí rešpektovať formálne a citačné kritériá i zásady odkazovania na primárnu a sekundárnu literatúru.
3. Školské dielo sa odovzdáva v tlačenej podobe zviazané v pevnej väzbe (v tvrdých doskách) a vytlačené jednostranne tak, aby sa jednotlivé listy nedali vyberať či vkladať nové.

# Čl. 6

## Prechodné a záverečné ustanovenia

1. V prípade zistenia porušenia autorských práv autorom školského diela, ako aj inéhozávažného priestupku, skúšobná komisia hodnotí dielo na nedostatočnú a navrhne riaditeľovi disciplinárne konanie voči študentovi.
2. Zistenie porušenia autorských práv, alebo iný závažný priestupok či nedostatok v už obhájenom školskom diele má za následok odobranie diplomu a titulu DiS. art. jeho autorovi. (3) Školské dielo je trvalo archivované v knižnici konzervatória.
3. Školské dielo sa zapožičiava na študijné účely podľa výpožičného poriadku školskej knižnice konzervatória.
4. Citácie zo školského diela podliehajú zákonu NR SR č.618/2003 Z. z. o autorskom práve a právach súvisiacich s autorským právom (autorský zákon).

# Čl. 7

## Účinnosť

Tento vnútorný predpis nadobúda platnosť a účinnosť dňom jeho podpísania riaditeľom školy

Bratislava dňa 25. 10. 2012 Mgr. art. Peter Čerman v. r.

riaditeľ